open-index/open-wikipedia-markdown huggingface dataset:
Willem Barentsz (skip út 2019)

De **Willem Barentsz** is in fearboat fan rederij Doeksen dy't in regelmjittige feartsjinst tusken Harns, Flylân en Skylge ûnderhâldt. It skip is ferneamd nei Skylger seefarder en kartograaf Willem Barentsz.

It skip is tagelyk mei har susterskip Willem de Vlamingh op de Strategic Marine werf yn Venerging Tàu (Fjetnam) boud. Yn de maitiid fan 2019 binne de skippen op it dek fan in swiere-ladingskip fan Fjetnam nei Nederlân oerfearn. Nei de oankomst yn Nederlân ein maaie 2019 die bliken dat beide skippen by de reis wetterskea oprûn hawwe troch swiere reinfal. Fanwegen de wiidweidige werstel wurksumheden wie de yngebrûkstelling fan it skip pas yn july 2020. Sûnt 13 jannewaris 2021 is de MS Willem Barentsz haadboat foar de ferbining Harns-Skylge. De Friesland is sûnt dy tiid reserveskip en wurdt brûkt foar ekstra ôffearten. De Midsland waard ferkocht.

Op 14 septimber 2022 makke rederij Doeksen bekend de Willem Barentsz foar earst út de haadtsjinstregeling te heljen fanwege de hege prizen fan it saneamde miljeufreonlike brânstof LNG dêr't de Willem Barentsz op fart. . Op 20 oktober datselde jier makke de rederij bekend dat de prizen foar de boatkaartsjes yn 2023 ferhege wurde om de djoere brânstof betelje te kinnen. .
Grutte Priis Formule 1 fan Dútslân 2018

Utslaggen fan de **[[Grutte Priis Formule 1 fan Dútslân]] [[2018]]** yn Hockenheim op 22 july.
It wie de alfde fan 21 races fan de Formule 1 yn 2018. Hy waard op de Hockenheimring hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 308,8 kilometer. 

## Kwalifikaasje
* Daniel Ricciardo waard tweintich plakken weromset by de start fanwegen it wikseljen fan meardere motorûnderdielen.
* Pierre Gasly waard tritich plakken weromset by de start fanwegen it wikseljen fan meardere motorûnderdielen.

## Utslach Grutte Priis
* Carlos Sainz krige in straf fan tsien sekonden om't er ynhelle hie op in momint dat it net tastien wie.
* Fernando Alonso waard al klasseare om't er 90% fan de wedstriid útriden hiene.

## Top fiif yn it wrâldkampioenskip nei de wedstriid
Jack Ryan

## Persoanen
### Sporters
#### Spilers fan Australysk fuotbal
*Jack Ryan (Australysk fuotballer, berne yn 1873) (1873-1931), in Australysk spiler fan Australysk fuotbal foar St Kilda
*Jack Ryan (Australysk fuotballer, berne yn 1907) (1907-1959), in Australysk spiler fan Australysk fuotbal foar Hawthorn
*Jack Ryan (Australysk fuotballer, berne yn 1914) (1914-1976), in Australysk spiler fan Australysk fuotbal foar Footscray en North Melbourne

#### Honkballer
*Jack Ryan (honkballer, berne yn 1868) (1868-1952), in Amerikaansk honkballer
*Jack Ryan (honkballer, berne yn 1884) (1884-1949), in Amerikaansk honkballer
*Jack Ryan (honkballer, berne yn 1905) (1905-1967), in Amerikaansk honkballer

#### Beoefeners fan oare sporten
*Jack Ryan (hurler, berne yn 1928) (1928), in Iersk hurler
*Jack Ryan (hurler, berne yn 1946) (1946), in Iersk hurler en spiler fan Gaelysk fuotbal
*Jack Ryan (streetballspiler) (19??), in Amerikaansk streetballspiler
*Jack Ryan (Ingelsk fuotballer) (1996), in Ingelsk fuotballer

### Oare persoanen
*Jack Ryan (ûntwerper) (1926-1991), in Amerikaansk ûntwerper en de 6e man fan Zsa Zsa Gabor
*Jack Ryan (FBI-agint) (1938), in Amerikaansk plysjeman fan 'e FBI
*Jack Ryan (politikus) (1959), in Amerikaansk politikus út Illinois en de man fan aktrise Jeri Ryan
*Jack Ryan, ropnamme foar John M. Ryan (1949), in Amerikaansk abbekaat

## Fiktive personaazjes
*Jack Ryan (personaazje), in fiktyf CIA-agint yn 'e romans fan Tom Clancy
*Jack Ryan, in personaazje yn rige boeken fan Elmore Leonard

## Media
*''Jack Ryan'' (romansearje), in rige bestsellers fan 'e Amerikaanske skriuwer Tom Clancy
*''Jack Ryan'' (franchise), in Amerikaanske mediafranchise om it personaazje út 'e boeken fan Tom Clancy hinne
**''Jack Ryan'' (filmsearje), in rige ferfilmings fan 'e boeken oer it personaazje Jack Ryan út 'e boeken fan Tom Clancy
***[[Jack Ryan: Shadow Recruit]]*, in Amerikaanske film út 2014, de fyfde ferfilming fan in boek oer it personaazje Jack Ryan út 'e boeken fan Tom Clancy
*''Jack Ryan'' (tillefyzjesearje), in Amerikaanske tillefyzjesearje út 2018 oer it personaazje Jack Ryan út 'e boeken fan Tom Clancy
The Sum of All Fears

*''The Sum of All Fear'' (roman), in roman fan Tom Clancy út 1991
*''The Sum of All Fear'' (album), in album fan Cultus Sanguine út 1999
*''The Sum of All Fear'' (film), in Amerikaanske film út 2002, basearre op 'e roman fan Tom Clancy
*''The Sum of All Fear'' (fideospultsje), in fideospultsje út 2002, basearre op 'e film
Grutte Priis Formule 1 fan Belgje 2018

Utslaggen fan de **[[Grutte Priis Formule 1 fan Belgje]]** 2018 yn Stavelot op 26 augustus.
It wie de tretjinde race fan 21 races fan de Formule 1 yn 2018. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer. 

## Force India
Nei ôfrin fan de foargeande Grutte Priis fan Hongarije waard it team fan Force India op 28 july ûnder ferskerpe finansjeel tafersjoch pleatst.  Op 7 augustus waard it team ferkocht oan in konsortium fan sakelju ûnder lieding fan Lawrence Stroll, heit fan Williams-koereur Lance Stroll. Lange tiid bleau it lykwols ûnwis oft it team wol meidwaan mocht oan de Grutte Priis fan Belgje, om't de ynvestearders alle besittingen fan it team kochten, útsein it startbewiis. Op 23 augustus waard bekend dat it team ûnder de namme "Racing Point Force India" it seizoen ôfmeitsje sil.  Om't it yn feite in nije ynskriuwing oanbelanget, ferfalle alle punten dy't it team oant de Grutte Priis fan Hongarije skoard hat. Alle punten dy't fan de Grutte Priis fan Belgje ôf skoard wurde, telle wol mei foar it konstrukteurskip. Koereurs Sergio Pérez en Esteban Ocon behâlde wol alle punten dy 't sy skoard hawwe yn it kûreurskampioenskip.

## Kwalifikaasje
* Valtteri Bottas, Nico Hülkenberg, Carlos Sainz en Stoffel Vandoorne waarden elk tritich plakken weromset by de start fanwegen it wikseljen fan meardere motorûnderdielen.

## Utslach Grutte Priis
* Valtteri Bottas krige in straf fan tsien sekonden fanwegen in botsing mei Sergey Sirotkin.

## Top fiif yn it wrâldkampioenskip nei de wedstriid
Friesland (skip út 1989)

De **Friesland** is in fearboat fan rederij Doeksen dy't oant 2021 in regelmjittige feartsjinst tusken Harns en Skylge ûnderhâld. Sûnt 2021 ha de Willem Barentsz en de Willem de Vlamingh de haadtsjinstregeling, mar yn 2022 waard dit al wer weromdraaid fanwege de djoere brânstof dêr't de beide Willems op farre. It is it twadde skip fan rederij Doeksen dat fart ûnder dizze namme. De earste Friesland waard yn 1988 ferkocht nei Zwijndrecht.

It skip is fan Nederlânske makkelij en is yn 1988 boud troch Van der Giessen-de Noord yn Krimpen aan den IJssel Súd-Hollân, yn opdracht fan Rederij Doeksen, en is dêr op 19 desimber fan itselde jier te wetter litten. Nei earst wat problemen mei fergunningen is se yn juny 1989 op de feartsjinst Harns-Skylge yn de feart naam.

De Friesland hat twa autodekken om mear kapasiteit te bieden by in grutte fraach foar persoanewein transport. Wannear't de boppeste, hefbere autodekken brûkt wurde, kin der gjin rôljend materieel mei in grutte hichte bygelyks frachtweinen oan board. 

Op de Friesland is in promenadedek mei in grutte hal dêr't de fuotgongers it skip ynkomme. Op it salondek is in buffet en in bar. Oan de sydkanten fan it skip is romte om bûten te sitten en hielendal boppe op it skip is in grut sinnedek.
Beppie Nooij sr.

**Elisabeth (Beppie) Nooij-Blaaser** (Amsterdam, 2 maaie 1893 – Zeist, 16 augustus 1976) wie in Nederlânske toanielspylster.

Sy wie in muoike fan Jan Blaaseren de dochter fan de toanielspiler J.D. Kanadesker. Beppie Nooij sr. spile it grutste part fan har libben (likernôch sechstich jier lang) by it Amsterdams Volkstoneel, dat earst laat waard troch har man Jan Nooij en fan 1953 ôf troch har dochter Beppie Nooij jr. Yn 1972 naam se ôfskied fan it toaniel mei har glânsrol Knierke yn *Op hoop van zegen* fan Herman Heijermans. Yn 1970 eare de stêd Amsterdam har mei de Albert van Dalsumpriis.

Beppie Nooij waard beïerdige op it Amsterdamske begraafplak Zorgvlied.
Vlieland (skip út 2005)

De **Vlieland** is in fearboat fan rederij Doeksen dy't in regelmjittige feartsjinst tusken Harns en Flylân. Yn septimber 2003 waard yn de Filipinen úteinset mei de bou, yn opdracht fan Rederij Doeksen. De Vlieland is op 27 jannewaris 2005 te wetter litten en doopt. Op 20 july 2005 waard de Vlieland yn tsjinst steld, ta ferfanging fan har foargonger: Oost-Vlieland. Fan maaie 2009 ôf oant begjin 2012 fungearre it skip as farrend laboratoarium fan de Wageningen Universiteit, foar ûndersyk nei plankton. Op 12 maart 2020 rekke de MS Vlieland slim skansearre trochdat by it fuortgean út Harns de kaai rekke waard. It skip rekke lek en moast troch in sleepboat werom nei Harns brocht wurde, it waard net nei de terminal sleept mar der waard oanlein yn de Nije Willemshaven. Dêrwei waarden de passazjiers fanwege de koroana pandemy mei bussen wer nei de terminal ferfierd dêr't se harren reis ferfolgje koene mei de Midsland. Nei ynspeksje die bliken dat ien fan de masinekeamers wetter makke hat. Motoaren en oare apparatuer hawwe skea oprûn. It skip is wersteld by in werf yn Harns en koe op 21 augustus 2020 wer yn gebrûk naam wurde.
Noord Nederland (skip út 2002)

De ***Noord Nederland***  is in frachtskip fan rederij Doeksen dy't in regelmjittige feartsjinst tusken Harns en Skylge ûnderhâldt en ien kear yn 'e moanne nei Flylân fart. It is it tredde skip fan rederij Doeksen dat fart ûnder dizze namme. It skip is ûntwikkele en boud yn Austraalje en op 10 augustus 2002 yn tsjinst nommen. Yn 2017 is de *Noord Nederland* troch Damen Shipyards Group yn Harns mei 20 meter ferlinginge. De *Noord Nederland* is benammen bedoeld foar it ferfier fan fracht, smoarge lading (GFT, destruksjeweinen), gefaarlike stoffen en it ûntlêsten fan de fearboaten, dat dizze mear auto's meinimme kin.
Zeehond (skip út 2011)

De **Zeehond** is in wettertaksy fan rederij Doeksen dy't sûnt 2011 in regelmjittige sjinst tusken Harns en Skylge ûnderhâldt, mar ek op ôfspraak fart. De Zeehond hat in maksimale kapasiteit fan 12 persoanen en hat foldwaande romte foar bagaazje. It skip is útrist mei lúkse stuollen opsteld as yn in bus. De oertocht nei Skylge of Flylân is sawat 1 oere. It is it fjirde skip fan rederij Doeksen dat fart ûnder dizze namme. De Zeehond wurdt ek brûkt foar driuwend (sike)ferfier. As gefolch fan beheinde kaaifoarsjennings, is de Zeehond net tagonklik foar reizgers mei in lichaamlike beheining.
Friesland (skip út 1956)

De **Friesland** is in fearboat fan rederij Doeksen dy't fan 1956 oant 1988 in regelmjittige feartsjinst tusken Harns en Skylge ûnderhâldt. Sûnt 1989 hat de nije Friesland de tsjinstregeling oernaam. 
De Friesland waard yn 1988 ferkocht nei Zwijndrecht dêr't it skip de namme *Carolina* krige; yn 1992 krige it skip syn âlde namme wer werom. Yn 1996 kaam it skip wer yn 'e ferkeap en gie it nei Sieriksee dêr't it brûkt waard as rûnfeartskip op de Easterskelde. 
Sûnt 2002 leit it skip yn Inkhuzen en fart it as *farrend monumint* op de rûte Inkhuzen-Medemblik yn oanslúting op de Museumsteamtram Hoarn-Medemblik. As gefolch fan de koroana pandemy waard it skip yn de simmer fan 2020 wer efkes hierd troch Rederij Doeksen om tegearre mei de Holland reizigers nei Skylge te bringen. Ek yn de simmer fan 2021 waard de Friesland troch Doeksen ynset no om't de Koegelwieck problemen mei de motoren hie en dêrtroch net ynset wurde koe.
Koegelwieck (skip út 1992)

De **Koegelwieck** is in snelboat fan rederij Doeksen dy't oant 2002 in regelmjittige feartsjinst tusken Harns, Flylân en Skylge ûnderhâld. Sûnt 2002 docht de Tiger de haadtsjinstregeling. It is it twadde skip fan rederij Doeksen dat fart ûnder dizze namme. De earste Koegelwieck waard yn 1993 ferkocht nei Tanzania.

De Koegelwieck is in katamaran mei symmetryske rompen. Hy is boud troch Harding Verft A/S te Rosendal yn Noarwegen. Hy waard dêr yn 1992 te wetter litten en arrivearre datselde jier op Skylge. It skip kin 312 passazjiers ferfiere en hellet in topsnelheid fan 33 knopen. De oandriuwing bart troch twa wetterjets, oandreaun troch twa 16-silinder Deutz diselmotoren. It skip hat by de boech in koarte middendriuwer, dy't allinnich by hege see yn de weagen stekt. Dizze konstruksje foarkomt dat it skip dan te djip yn de weagen dûkt. 

De Koegelwieck hat twa salons. In foarste part fan de boppeste salon hat in panoramysk útsjoch oer de see. Oan board fan de Koegelwieck meie passazjiers harren net ferpleatse. It ynterieur fan de Koegelwieck is te fergelykjen mei dat fan in fleantúch, rigen stuollen fan foar nei efteren mei in gongpaad der tusken yn.
Grutte Priis Formule 1 fan Itaalje 2018

Utslaggen fan de **[[Grutte Priis Formule 1 fan Itaalje]]** 2018 yn Monza op 2 septimber.
It wie de fjirtjinde race fan 21 races fan de Formule 1 yn 2018. Hy waard op it Sirkwy fan Monza hâlden. De race waard hâlden oer 53 omgongen op it 5,8 km lange sirkwy foar in raceôfstân fan 306,7 kilometer. 

## Kwalifikaasje
* Nico Hülkenberg waard tritich plakken weromset by de start fanwegen it wikseljen fan meardere motorûnderdielen. En krige ek noch in straf fan tsien plakken fanwegen in botsing by de Grutte Priis fan Belgje
* Daniel Ricciardo waard tritich plakken weromset by de start fanwegen it wikseljen fan meardere motorûnderdielen.
* Marcus Ericsson waard tsien plakken weromset by de start fanwegen it wikseljen fan meardere motorûnderdielen.

## Utslach Grutte Priis
* Max Verstappen krige in straf fan fiif sekonden fanwegen in botsing mei Valtteri Bottas.
* Romain Grosjean waard diskwalifisearre om't syn auto net oan de regeleminten foldie.

## Top fiif yn it wrâldkampioenskip nei de wedstriid
Holland (skip út 1951)

De **Holland** is in seesleepboat fan rederij Doeksen dy't fan 1951 oant 1975 yn tsjinst wie en 161 slagge bergingen ferrjochte, yn de simmers waard de boat brûkt yn in regelmjittige feartsjinst tusken Harns en Skylge. It is it fjirde skip fan rederij Doeksen dat dizze namme krige.

## Skiednis
Yn de jierren foar de Twadde Wrâldkriich hie Doeksen grutte plannen. Der waarden yn betreklik koarte tiid de nedige slepers oankocht. Yn 1939 waard by J. Smit & Soan yn Foxhol in sleepboat besteld mei in fermogen fan hast 4500 pk en in snelheid fan 18 knopen yn de oere. It soe de sterkste en fluchste sleepboat fan dat momint wurde. De namme: *Holland*. Mei syn prachtige stroomline in jacht ûnder de sleepboaten. It totale sleepfermogen fan de float fan Doeksen soe yn koarte tiid op hast 10.000 pk brocht wurde.

De kriich smiet roet yn it iten. De sleepboaten waarden foar it meastepart foardere, earst troch ús eigen marine, letter troch de Dútske. Ferskate oerlibben de kriich net. Nei de kriich wie it dus wer werom by ôf. Om't der yn de earste jierren nei de kriich in soad skippen boppe de waadeilannen yn de problemen kamen, waard besocht de float sa gau as mooglik wer op te bouwen, foar it meastepart mei betreklik lichte sleepboaten. In soad mear sil der ek net te krijen west hawwe.

Dêrom waard yn 1950 besletten in nij skip bouwe te litten, nei it idee fan de Holland II. Ek dit skip waard besteld by Scheepswerf J. Smit & Zoon, Foxhol. Yn desimber fan 1951 waard it skip levere oan rederij Doeksen. It skip waard doopt en de Holland wie in feit. 

Yn 1923 hie Doeksen de feartsjinst fan Harns nei Skylge en Flylân oernaam. De feartsjinst wie lange tiid bysaak foar rederij Doeksen. As der simmerdeis in soad drokte wie mei de feartsjinst, sprongen sleepboaten lykas de Holland by foar passazjiersferfier. De skippen wiene multyfunksjoneel.

Nei 1960 naam it tal bergingen hieltyd fierder ôf, De sleepboaten fan Doeksen hearden net mear ta de modernste. Nije skippen hiene in folle grutter motorfermogen, dûbele skroeven en roeren en boechskroeven. Allegear saken dy't de Holland net hie. Yn 1975 gie de Holland farren as ûndersyksfartúch foar Rykswettersteat, Direksje Noardsee. Doeksen ferhierde de Holland oant 1998 oan de oerheid. Al gau giene de sleeplier en de beting fan board. Op it efterdek waarden kranen en frames pleatst, oer de masinekeamer stie in kontener mei dêryn in grutte sintrifúzje. En yn 1990 kaam der in boechskroef en waard de motor fan de brêge ôf betsjinber makke. 

Yn 1999 waard it inisjatyf naam, foar de oprjochting fan in Stichting ta behâld fan de Holland, wêrmei't de sleepboat fan de sloop rêden waard. Mei help fan frijwilligers waard de sleper sa goed as mooglik yn oarspronklike steat werombrocht. Sûnt 2000 is de Holland yn hannen fan de *Stichting Zeesleepboot Holland*.

It skip kin saaklik en partikulier hierd wurde. Sûnt 2006 is de Holland in offisjele troulokaasje foar de gemeenten Harns en Skylge. As gefolch fan de koroanapandemy waard it skip yn de simmer fan 2020 wer efkes ynset troch Rederij Doeksen om tegearre mei de Friesland reizigers nei Skylge te bringen.
Dokter Wagemaker (skip út 2005)

De **Dokter Wagemaker** is in fearboat fan de TESO dy't in regelmjittige feartsjinst tusken De Helder en Teksel ûnderhâldt. Sûnt 2016 docht de Texelstroom de haadtsjinstregeling. It is it twadde skip fan TESO dat fart ûnder dizze namme. De Dokter Wagemaker is neamd nei de oprjochter fan TESO, de húsdokter Adriaan Wagemaker (1863 -1933). 

It skip is boud troch de Koninklijke Schelde Groep (KSG), ûnderdiel fan de Damen Shipyards Group. De romp is boud op de Damen-werf yn Roemeenje, de ôfbou fûn plak by KSG yn Flissingen. Opmerklik is de wize fan oanlizzen yn de fûke. Dêr is in sûchnap konstruksje oanbrocht, wêrmei't it bewurklike oanlizzen en los goaien mei trossen mijd wurdt.

It skip kin maksimaal 300 persoane-auto's en 1750 passazjiers ferfiere. By dit skip is de âlde hússtyl (giel) efterlitten, it sjocht der dan ek folslein oars út as de Molengat, it skip dy't ferfongen waard. Ek is it skip in stik langer en breder as syn foargonger. Fierder is dit it earste skip fan TESO dat ek in atrium en liften befettet.


IMO 9294070 DOKTER WAGEMAKER (02).JPG|De sûchnapkonstruksje dêr 't it skip mei ôfmearret yn de fûke.
IMG 3275 Dokter Wagemaker.jpg|Ynterieur fan de *Dokter Wagemaker*.
Teso

; Teso kin ferwize nei: 
* Teso of *Iteso*; in folk yn Uganda en Kenia, Teso (folk)
* In distrikt yn 'e Keniaanske provinsje Magharibi, Teso (distrikt)
* In Nederlânske rederij dy't de feartsjinsten tusken De Helder en Teksel fersoarget, Koninklijke N.V. Texels Eigen Stoomboot Onderneming
Texelstroom (skip út 2015)

De **Texelstroom** is in fearboat fan de TESO dy't in regelmjittige feartsjinst tusken De Helder en Teksel.  ûnderhâld. It is it twadde skip fan TESO dat fart ûnder dizze namme. 

De kyl fan de fearboat waard lein op de werf fan *La Naval* yn Sestao yn Spanje. Yn april 2016 rûn it dêr as kasko fan de helling en waard oerfearn nei in drûchdok fan de Damen Shipyards Group, yn Amsterdam. Dêr waard it skip ôfboud. Nei meardere proeffearten waard de Texelstroom ynset ta ferfanging fan de Schulpengat, dy 't út tsjinst gie. De Dokter Wagemaker naam hjirby de funksje fan reserveboat oer fan de Schulpengat, wylst de Texelstroom haadtsjinstregeling fersoarget. It skip kin maksimaal 380 persoane-auto's en 1750 passazjiers ferfiere.

Op 18 febrewaris 2022 rekke it skip troch stoarm Eunice skansearre by it oanlizzen yn de fearhaven yn 't Horntje. De skea oan ien fan de ballasttanks waard lykwols pas trije dagen letter ûntdutsen. It skip wie sa'n tsien dagen út de feart. Yn de hjerst fan 2022 wie de Texelstroom troch in technysk mankemint wer in moanne út de feart.
Sier (skip út 1994)

De **Sier** is in skip fan rederij Wagenborg en wurdt tegearre mei susterskip Oerd brûkt foar de feartsjinsten tusken Holwert en It Amelân. 

It skip is lykas it susterskip ferneamd nei it yn see ferdwûn doarp Sier op It Amelân. Sier wie in fiskersdoarpke oan de uterste westpunt fan it eilân, westlik fan Hollum, dat om 1730 hinne yn de weagen ferdwûn. It is it twadde skip dat by Wagenborg ûnder dizze namme fart. It earste skip waard omdoopt ta *[[Sier (skip út 1985)|Rottum]]* en wurdt sûnt 1995 ynset op 'e ferbining tusken Lauwerseach en Skiermûntseach.

Nettsjinsteande dat de skippen dy't op It Amelân farden, noch mar tsien jier âld wiene, die bliken dat ze de hieltyd groeiende passazjiersstream net folslein ferwurkje koene. Dêrom waarden der yn de jierren 90 plannen makke foar in nij skip. De rûte Holwert-It Amelân stelde troch it lestige soal lykwols spesjale easken oan in nij te bouwen skip, dat in gruttere kapasiteit krije soe. Ek moast de tsjinst yn minder geunstige waartypen fearn wurde: iisgong, leech- én heechtij en by hurde wyn. Ek waard as eask steld dat it skip foar elke passazjier in sitplak hawwe moast; in primeur foar Nederlân.

De Sier is boud troch skipswerf Bijlsma yn Warten. Op 1 oktober 1994 waard it skip doopt troch Annemarie Jorritsma, de doetiidske minister fan Ferkear en Wettersteat.

Desimber 2010 kaam de Sier in pear hûndert meter út de kust fan Holwert yn oanfarring mei it baggelskip Seelân. Nimmen rekke ferwûne en de Sier makke gjin wetter, mar De Sier rûn al skea op oan it stiel oan bakboard en ien fan de boechkleppen die it net mear. Yn april 2022 waard it skip troffen troch in brân yn de masinekeamer. De Sier wie dêrnei in oantal wiken út tsjinst.


20141101 Brug MS Sier (IMO 9075761) (1).jpg|De brêge (2014)
20141101 MS Sier (IMO 9075761) (detail) (1).jpg|Detail (2014)
20141101 Schoorsteen MS Sier (IMO 9075761) (1).jpg|Skoarstien (2014)
20141101 Autodek MS Sier (IMO 9075761) (4).jpg|It autodek (2014)
Nicolaas van Geelkerkcken

**Nicolaes van Geelkercken** (Scherpenzeel om 1585 hinne – Arnhim 1656) wie in Geldersk lânmjitter en kartograaf, dy't yn de 17e iuw by de Gelderske oerheid tsjinne.

Hy is ûnder oare bekend fan in soad manuskriptkaarten, dy't foar in wichtich part bewarre wurde yn it Gelders Archief. Hy waard yn syn fak opfolge troch syn soannen Isaac van Geelkercken, Jacob van Geelkercken en Arnold van Geelkercken. Ek Nicolaes syn broer Arnoldus van Geelkercken (1570/72 -1602) wie kartograaf. 
 
## Biografyen
* , Der Kartograph Nicolaes van Geelkercken. *Heimatkalender des Kreises Heinsberg* 2001: s. 79-97. 
* , De jonge Nicolaes van Geelkercken. *Caert-Thresoor* 20, 2 (2001): s. 41-47.

## Literatuer
* , "Cartography, War Correspondence and News Publishing: The Early Career of Nicolaes van Geelkercken, 1610–1630", yn: J. Raymond and N. Moxham (eds.) *News Networks in Early Modern Europe* (Leien: Brill, 2016), s. 350-374.


Vossenbroek emst 1640.png|Emst (1640)
Borculo 1642.jpg|Borculo. (1642) 
Vreden 1649.png|Vreden. (1649)
Kaart van Friesland Frisia Occidentalis Illustribus et potentibus Frisiae ordinibus, et nobilissimis (titel op object), RP-P-AO-2-7.jpg|Kaart fan Fryslân (1618 en/of 1665)
Sier (skip út 1985)

De **Sier** is in skip fan rederij Wagenborg en waard fanôf 1985 oant en mei 1995 tegearre mei susterskip Oerd brûkt foar de feartsjinsten tusken Holwert en It Amelân. Yn 1995 kaam de nije Sier yn tsjinst en waard it skip omdoopt ta **Rottum**, Sûnt 1995 fart it skip op de rûte Skiermûntseach en Lauwerseach. As ferfanger fan de eardere Rottum.  It is it twadde skip fan Wagenborg dat fart ûnder dizze namme.

## Skiednis
It skip is yn 1985 boud, yn opdracht fan rederij Wagenborg. Op 9 maaie 1985 kaam it skip ûnder de namme Sier yn tsjinst by de rederij. It waard ynset op de rûte Holwert - It Amelân en fierde dizze feartsjinst 10 jier lang út, tegearre mei it susterskip Oerd.

Nei de oanskaf fan dy twa (hast) identike skippen koe de rest fan de float ferkocht wurde of ynset wurde op de rûte Lauwerseach-Skiermûntseach. It skip Maria Louise waard ferkocht oan rederij T. den Breejen te Sieriksee. De skippen Prins Willem IV en Prinses Anna waarden ynset op de rûte Lauwerseach-Skiermûntseach, en waarden omdoopt ta Brakzand, en respektyflik Simonszand.

Nei 't de Sier 10 jier tsjinst dien hie waard troch Wagenborg in nij skip oanskaft, dat opnij Sier neamd waard. It âlde skip waard omdoopt yn Rottum en waard oerpleatst nei de rûte Lauwerseach-Skiermûntseach. De nije Sier wie yn in oare styl ferve en de Rottum waard no ek yn dizze nije hússtyl ferve. Om't toeristen nei Skiermûntseach gjin auto meinimme meie wie op dit skip net sa 'n grutte autokapasiteit nedich. Dêrom waarden oan de siden fan it skip de sinnedekken ferbrede.

Yn 2011 en 2012 is it skip yngripend ferboud by Koninklijke Niestern Sander yn Delfzijl. It skip krige ûnder oaren in nije stjoerhut. It kaam 5 april 2012 wer yn de feart. De âlde stjoerhut fan it skip waard yn septimber 2012 mei de Monnik *(de eardere Oerd)* nei it Amelân brocht om dêr ûnderdiel te wurden fan Maritiem Museum Abraham Fock yn Hollum.
Oerd (skip út 1985)

De **Oerd** is in skip fan rederij Wagenborg en waard fanôf 1985 oant en mei 2003 brûkt foar de feartsjinsten tusken Holwert en It Amelân. Yn 2003 kaam de nije Oerd yn tsjinst en waard it skip omdoopt ta **Monnik**, Sûnt 2003 fart it skip op de rûte Skiermûntseach en Lauwerseach. As ferfanger fan de Brakzand. Dy't ferkocht waard nei Nikaragûa.

## Skiednis
It skip is yn 1985 boud, yn opdracht fan rederij Wagenborg. Op 28 juny 1985 kaam it skip ûnder de namme Oerd yn tsjinst by de rederij. It waard ynset op de rûte Holwert - It Amelân en fierde dizze feartsjinst 18 jier lang út, werfan tsien jier tegearre mei it susterskip Sier.

Nei de oanskaf fan dy twa (hast) identike skippen koe de rest fan de float ferkocht wurde of ynset wurde op de rûte Lauwerseach-Skiermûntseach. It skip Maria Louise waard ferkocht oan rederij T. den Breejen te Sieriksee. De skippen Prins Willem IV en Prinses Anna waarden ynset op de rûte Lauwerseach-Skiermûntseach, en waarden omdoopt ta Brakzand, en respektyflik Simonszand.

Yn 2003 waard troch Wagenborg in nij skip yn tsjinst naam, opnij mei as namme Oerd. Dat wie in susterskip fan 'e yn 1994 boude Sier. It nije skip hie in kapasiteit fan 1200 passazjiers en 72 persoane-auto's. De earste Oerd waard no omdoopt ta Monnik en waard oerpleatst nei de rûte Lauwerseach-Skiermûntseach. En waard hjirmei wer byinoar brocht mei har susterskip.

Yn 2013 is it skip yngripend ferboud by Koninklijke Niestern Sander yn Delfsyl. It skip krige ûnder oaren in nije stjoerhut. Yn 2022 hat de Monnik wer in skofke fart tusken it Amelân en Holwert om't de Sier skea oprûn hie by in brân de masinekeamer.
Waterlines (skip út 2012)

De **Waterlines** waard oarspronklik boud as bemanningoerdrachtskip *"Crew Transfer Vessel (CTV)"* foar Wagenborg Sleeptsjinst en doopt ta  *Waterlines*. Yn 2019 waard it skip taheakke oan de float fan Wagenborg Passazjierstsjinsten en ynset as sneltsjinst tusken It Amelân en Holwert. Om as passazjiersskip farre te kinnen, wie in ferbouwing fan it skip needsaaklik. Dat barde yn giselfeart op de werf fan Koninklijke Niestern Sander yn Farmsum. Op 5 july 2019 gie it skip as **MS Fostaborg** yn de feart. As ferfanger fan de yn 2018 boude Fostaborg dy't omdoopt waard ta Esonborg en trochskode nei Fakânsjepark Esonstêd om fanút dêr in sneltsjinst te ûnderhâlden mei Skiermûntseach. De Fostaborg docht sa'n 20 minuten oer de tocht nei it Amelân.
Prins Willem IV (skip út 1967)

De **Prins Willem IV** is yn 1967 boud op skipswerf Bijholt yn Foxhol/Hegesân, foar rykswettersteat, dy't it skip yn brûklien joech oan Wagenborg dy't de feartsjinst útfierde. It skip waard neamd nei Prins Willem IV (1711 -1751). Hy waard de earste steedhâlder yn alle gewesten fan de Republyk fan de Sân Feriene Nederlannen. Oant 1986 fear it skip tusken Holwert en It Amelân. Dit bleau sa oant it ryk de feartsjinsten privatisearre. Doe waard it skip eigendom fan Wagenborg, dy't foar It Amelân twa nije skippen bouwe liet en ûnder oaren dit skip yngreven ferbouwe liet by Niesten-Sander b.v. yn Delfsyl foar de ferbyning mei Skiermûntseach en omdoopte yn **Brakzand**. It wie it twadde skip nei Skiermûntseach dat fear ûnder de namme Brakzand. Yn 2016 waard it skip ferkocht oan Nikaragûa en fart no ûnder de namme **El Rey del Cocibolca** op de mar fan Nikaragûa tusken it eilân Ometepe en it fêstelân mei passazjiers en bananen.
Prinses Anna (skip út 1968)

De **Prinses Anna** is yn 1968 boud op Skipswerf C. Amels & Zn. yn Makkum, foar rykswettersteat. Dy't it skip yn brûklien joech oan Wagenborg dy't de feartsjinst útfierde. Oant 1986 farde it skip tusken Holwert en It Amelân. Dit bleau sa oant it ryk de feartsjinsten privatisearre. Doe waard it skip eigendom fan Wagenborg, dy't foar it Amelân twa nije skippen bouwe liet en ûnder oaren dit skip yngreven ferbouwe liet by Niesten-Sander b.v. yn Delfsyl, foar de ferbining mei Skiermûntseach en omdoopte yn **Simonszand**. Yn 1997 waard it skip ferkocht en krige it de namme **Ameland**. Hjoed-de-dei fart it as feestskip rûn yn de omjouwing fan Rotterdam.
Minne Dijkstra (politikus)

**Minne Dijkstra** (Koarnjum, 11 febrewaris 1937) is in Nederlânsk âld-politikus dy 't tusken 1967 en 1972 lid wie fan de Twadde Keamer foar D'66.

## Wurkpaad
Dijkstra is in Fryske boeresoan dy't sosjale psychology oan de Universiteit fan Amsterdam studearre. Hy kaam nei syn stúdzje werom nei Fryslân en wie fan 1964 oant 1967 direkteur fan de *Stichting ter Bevordering van het Buurthuiswerk in het Noorden* (SBBN).
Dijkstra stie oan de widze fan D'66, benammen yn Fryslân. Hy kaam yn de earste fraksje fan D'66 yn de Twadde Keamer as wurdfierder ûnderwiis, ferkear en lânbou. Hy tsjinne as jong Keamerlid tegearre mei Anneke Goudsmit in inisjatyfwetsfoarstel yn oer it rydûnderwiis. Hy ferdigene yn 1972 út namme fan in minderheid fan syn fraksje it stânpunt dat ta frijlitting fan de Trije fan Breda oergien wurde moast. 
Nei syn Keamerlidmaatskip beklaaide er bestjoersfunksjes by de NOS en de Wrâldomrop. Yn 2010 waard er foarsitter fan de *Vereniging Vrienden van de Amsterdamse Binnenstad*.
Jan Ankerman (politikus)

**Jan Ankerman** (Nijehaske, 15 desimber 1869 - Rijswijk, 20 jannewaris 1928) wie in Nederlânsk predikant en politikus út namme fan it Frysk Bûn en de Kristlik-Histoaryske Uny.

## Libben en wurk
Ankerman wie de soan fan in skipper en eigener fan in stuolmatterij (dêr't er ek geregeld byspringe moast nei de legere skoalle). Hy  gie nei it gymnasium te Doetinchem. Letter gong er nei in gymnasium-kostskoalle foar jonges út ûnbegoedige húshâldingen om de kâns te krijen teology te studearjen. Dat soe er ek dwaan, oan de Ryksuniversiteit Utert (1895-1901), dêr't er ek op stellingen yn de rjochtswittenskip (1901-1909) promovearre.

Yn 1902 krige Ankerman syn oanstelling yn Wommels en Hidaard - boargemaster Hopperus Buma (ek tsjerkfâd) tekene hjir tegearre mei it net-ortodokse part fan de gemeente beswier tsjin oan. Dat waard sawol troch de synodale kommisje as troch de synoade yn heger berop ôfwiisd.

Ankerman hie him al yn 1905 ferkiesber steld foar de Twadde Keamer fan de Steaten-Generaal yn it distrikt Frjentsjer, mar waard dêr ferslein troch de S.D.A.P. 'er Piet Tak. Yn 1909 stelde er him wer ferkiesber, mar kaam 35 stimmen te koart om de twadde ronde te heljen yn it distrikt Skoatterlân. Mar yn de neiferkiezingen slagge it him yn it distrikt Harns de liberaal Antoine Plate te ferslaan. Yn 1913 fersloech er yn it distrikt Grins de S.D.A.P.'er. Yn 1917 wie der gjin tsjinkandidaat. Yn 1918 hie Ankerman gjin sit mear yn de Keamer.

Yn de Keamer spruts Ankerman benammen oer justysje, arbeid, fiskerij, bûtenlânske saken en belestingen. Yn 1915 stimde er as iennige fan syn fraksje foar in moasje-Albarda oer de steatseksploitaasje fan de oaljefjilden yn Djambi.

Yn 1909 ferhuze Ankerman fan Wommels nei Den Haach, ek wenne er dêrnei ek yn Skeveningen en Rijswijk.

Ankerman rjochte him al by syn Keamerlidmaatskip mear op de tapassing fan syn juridyske oplieding as dat er him as predikant ûntwikkele. Hy waard yn 1911 kantonrjochter-plakferfanger (oant 1928) en yn 1913 rjochtskundich adviseur. Ek wied er fan 1909 ôf advokaat en prokureur yn Den Haach. Dêr wie er ek fan 1911 oant 1919 lid fan de gemeenteried. Ankerman kaam fan septimber 1921 oant july 1922 noch in lyts jier werom yn de polityk.

Ankerman ferfolle ek ferskate partijpolitike funksjes. Yn syn stúdzje yn Utert rjochte er al in lokale ôfdieling op fan it Fryske Bûn en hy wie om 1905 hinne al foarsitter fan in lokale (Kristlik-Histoaryske) kiesferiening en in skoft (oant 1920) lid fan it haadbestjoer fan de CHU. Hy wie lid fan in pear kommisjes yn de partij.

Ankerman wie ek in skoft bestjoerslid fan de *Vereeniging ter bevordering van de Nederlandsche Visserij* (om 1915 hinne) en foarsitter fan de Ried fan Kommissarissen fan de Algemene Bank- en Handelsmaatschappij (? - 1926)  Hy moast syn advokatepraktyk opjaan fanwegen in leversykte yn de lêste jierren fan syn libben, dêr 't er úteinlik ek oan ferstoarn is.
Boarnefermelding

**Boarnefermelding**, **boarnefernijing** of sitearjen is it oanjaan fan de oarsprong fan ynformaasje en fan ferwurke teksten, ôfbyldings en byldfragminten, dy't brûkt binne foar it meitsjen fan in publisearre wurk.

Boarnefermelding is benammen wichtich foar:
* (semy-)wittenskiplike of populêr wittenskiplike publikaasjes;
* sjoernalistike publikaasjes, lykas kranten, nijsberjochten en dokumintêres.

Der binne twa soarten fan boarnen:

# Boarnen fan ynformaasje dy't ferwurke is yn in publisearre wurk; it Ingelske Wikipedia-artikel oer John Kerry fermeldt bygelyks dat hy famylje is fan George W. Bush en neamt dêrby in ynternetside as boarne.
# Boarnen fan orizjinele teksten en bylden, dêr't kopyen fan ferwurke binne yn in publisearre wurk; eventueel yn in bewurke of oersette foarm; bygelyks de boarne fan in foto fan John Kerry.

Beide soarten fan boarnen kinne fansels kombinearre wêze; as ien in tekst sitearret om wat oan te toanen, is dat krektsagoed in boarne fan ynformaasje as in boarne foar in kopiearre orizjinele tekst.

Boarnefermeldingen foar de earste soarte fan boarne binne benammen wichtich:

* om de lêzers of sjoggers by steat te meitsjen de betrouberens fan de ynformaasje te beoardieljen;
* om oaren de gelegenheid te jaan de ynformaasje út te djipjen troch neier ûndersyk of dy te korrizjearjen.

Boarnefermeldingen fan de twadde soarte fan boarne jouwe de makker fan it orizjineel de 'eare' en wurdearring dêr't er rjocht op hat. By it brûken fan in sitaat is de boarnefermelding sels ferplichte y.f.m. it auteursrjocht.

In boarne dy't, faak tsjin betelling, foar elkenien tagonklik is, is in iepenbiere boarne. Foarbylden fan iepenbiere boarnen binne:

* in boek, dissertaasje of artikel;
* ynformaasje fan in webside op ynternet;
* in iepenbiere kolleksje fan foto's, tekeningen, lûdsopnamen of filmbylden;
* ynformaasje dat fan in parseburo komt;
* ynformaasje út in parseberjocht;

Net-iepenbiere boarnen binne:

* eat wat ien yn in petear of ynterview ferteld hat;
* in mûnlinge meidieling fan in wurdfierder fan in persoan of organisaasje;
* de leveransier fan in brûkte foto, tekening, lûdsopname of filmfragmint;
* in partikuliere kolleksje foto's, tekeningen, lûdsopnamen of filmbylden;

Faak brûkte opmaakstilen foar boarnefermelding binne de boarnefermelding yn Harvardstyl en de APA-styl.

## Sjoch ek
* Plagiaat
Fostaborg (skip út 2018)

De **Fostaborg** is in snelboat fan rederij Wagenborg. It skip fersoarge fan 28 maart 2018 ôf in pear moanne in sneltsjinst tusken Holwert en It Amelân. De Fostaborg die 20 minuten oer dit trajekt. Yn 2019 waard de Fostaborg omdoopt yn **Esonborg** en kaam te farren tusken Fakânsjepark Esonstêd en Skiermûntseach. Foar de sneltsjinst nei It Amelân waard in earder wurkskip fan Wagenborg omboud.
Dokter Wagemaker (skip út 1934)

De **Dokter Wagemaker** wie in skip fan TESO. Yn 1933 besleat TESO in nije fearboat te bouwen. Om't yn dat jier Adriaan Wagemaker, de oprjochter fan TESO, ferstoarn wie, waard besletten it skip nei him te ferneamen. It skip waard boud op de Wilton-Fijenoord skipswerf yn Skiedam. Yn 1934 kaam it stoomskip yn tsjinst. 

De Dokter Wagemaker wurdt op 5 septimber 1939 foardere troch de Nederlânske Marine, mar de fearboat fart ek geregeld noch foar TESO. Nei de Dútske ynfal leit de feartsjinst in pear dagen stil, mar dêrnei kin der wer fearn wurde. De Dokter Wagemaker rekket yn de Twadde Wrâldkriich meardere kearen skansearre. Mar it skip kin alle kearen wer oplape wurde.

Yn 1952 wurdt de Dokter Wagemaker op in werf yn Harns ferlinge en fan stoomskip omboud nei motorskip.

Nei 29 tsjinstjierren wurdt it skip ferkocht oan Rederij Doeksen dy't it skip omdoopt yn **Schellingerland** en der fan 1963 oant 1972, mei fan Harns nei Skylge fart. It is it twadde skip fan Doeksen dat ûnder de namme Schellingerland fart. Yn april 1974 wurdt de Schellingerland ferkocht. It skip einiget op de sloperij fan *Stolk’s Handelsûndernimming* yn Hendrik-Ido-Ambacht.
De Dageraad (skip út 1955)

***'De Dageraad*** wie in skip fan TESO. Yn 1954 besleat TESO in nije fearboat te bouwen. It skip moast de *[[Marsdiep (skip út 1926)|Marsdiep]]* ferfange en kaam yn 1955 yn tsjinst. De *Marsdiep* waard ferkocht oan in keaper út Rotterdam.

*De Dageraad* wie in grut skip foar de lytse haven fan Oudeschild. As gefolch hjirfan kaam it skip geregeld ûngenedich yn oanrekking mei de kaai. Al gau waarden der dêrom oan de boech inkelde oanpassingen dien om skea foar te kommen. 

Likernôch de helte fan it autodek op it achterskip fan de Dageraad wie oerdutsen, de oare helte wie iepen. Mar allinnich it iepen part wie geskikt foar hegere weinen lykas frachtweinen. Bestelbuskes en frachtweinen waarden oer it generaal dwers op it autodek ferfierd. 

Yn 1962 waard de nije haven by 't Horntje yn gebrûk naam it wie foar De Dageraad hjir oan de fearstoepe in stik makliker om oan te lizzen. Yn 1965 waard it skip lykwols al ferkocht oan Rederij Doeksen dy't it skip omdoopte yn **Noord Nederland** en der fan 1965 oant 1974 mei fan Harns nei Skylge fear. It wie it twadde skip fan Doeksen dat ûnder de namme Noord Nederland farre soe.

Yn 1966 kearde it skip noch efkes foar in pear wike werom op Teksel nei't de nije Marsdiep skea oprint by in oanfarring mei de havendaam fan ’t Horntje.

Yn 1974 ferkeape Doeksen it skip en waard de eardere De Dageraad omdoopt yn **Kalua** en sette ôf nei Angoala dêr't de eardere De Dageraad yn 2004 yn de haven fan Lûanda sonken is.
Schulpengat (skip út 1990)

De **Schulpengat** wie in fearboat fan de TESO dy't in regelmjittige feartsjinst tusken De Helder en Teksel ûnderhâlde. It skip ferfong de Marsdiep en de Texelstroom dy't beide ferkocht waarden. De Schulpengat die fan 1991 oant en mei 2005 de haadtsjinstregeling. De Schulpengat is ferneamd nei it Schulpengat, de fargeul mei deselde namme dy't tusken Noarderheaks en Teksel leit.

Nei de komst fan de Molengat yn 1980 waarden pas yn 1986 de dûbele brêgen yn de havens yn gebrûk naam. Dat betsjutte in grut sukses foar TESO yn de striid tsjin de lange wachttiden foar de feartsjinst. Mei de ynset fan de reserveskippen Marsdiep en Texelstroom wie TESO lykwols noch altyd oanwiisd op skippen mei mar ien autodek. Yn 1987 begûnen se dan ek it nijbouproses foar in twadde dûbeldeksfearboat. Dêrby wie it útgongspunt 250 auto's en 1750 passazjiers ferfiere te kinnen. Om't de nije fearboat yn de besteande fûken passe moast, koe dy gruttere kapasiteit allinnich ferkrigen wurde troch in langer skip te bouwen. Uteinlik waard de fearboat 14 meter langer as de Molengat en waard de maksimale snelheid 13,6 knopen.

It skip waard boud troch de Verolme Skipswerf Heusden deselde werf dêr't tsien jier earder ek de Molengat boud waard. op 18 febrewaris 1991 kaam it skip yn tsjinst, de Molengat waard dêrrmei it reserveskip. Yn 2005 kaam de nije Dokter Wagemaker op Teksel oan. Dizze gruttere fearboat ferfong de Molengat, wêrnei't de Schulpengat it reserveskip waard. Yn de maitiid fan 2007 waard de kleurstelling fan de Schulpengat oanpast oan dy fan de nije Dokter Wagemaker. Nei de komst fan de Texelstroom yn 2015, waard de Schulpengat yn 2018 te keap set, yn jannewaris 2018 koene de eilanners noch in pear kear op 'n del mei de Schulpengat nei De Helder as ôfskied. Yn de hjerst fan 2018 waard de Schulpengat nei sloperij Galloo yn Gent brocht. Van de Schulpengat is ien fan de stjoerhutten is bewarre bleaun, dy is hjoed-de-dei te besjen op it terrein fan in jutersmuseum by De Koog. Ek in oantal fan de bankjes binne noch op Teksel oanwêzich.
Molengat (skip út 1979)

De **Molengat** wie in fearboat fan de TESO dy't in regelmjittige feartsjinst tusken De Helder en Teksel ûnderhâlde. 

It skip wie de earste dûbeldeksfearboat fan TESO en wie it antwurd op de hieltyd tanimmende ferfiersfraach. It skip waard boud troch de Verolme Skipswerf Heusden en it bea plak oan 188 auto's en 1250 passazjiers. De Molengat is ferneamd nei it Molengat, de fargeul mei deselde namme dy't tusken Noarderheaks en Teksel leit. De fearboat is nei de komst fan de Dokter Wagemaker yn 2005 noch in pear jier op Teksel bleaun, mar ferliet it eilân definityf yn de maitiid fan 2008.

Bystien troch de twa inkeldesskippen Marsdiep en Texelstroom, ûnderhold de Molengat oant 1991 de haadtsjinstregeling. De earste seis jier koe TESO net optimaal gebrûk meitsje fan de fearboat, omdat de fearhavens op Teksel en yn De Helder noch gjin dûbele brêgen hiene. Rykswettersteat sette yn augustus 1985 útein mei de ombou fan de brêgen. Juny 1986 fear de Molengat foar it earst mei auto's op de beide autodekken. Yn 1991 kaam de nije fearboat Schulpengat oan op Teksel, wêrnei't de Molengat reserveskip waard. Yn 2005 waard de Molengat twadde reserveskip, nei de komst fan de Schulpengat. De fearboat waard noch geregeld ynset, omdat Dokter Wagemaker noch net direkt folop yn tsjinst kaam.

Troch in technysk mankemint kaam it skip op 18 jannewaris 2007 hurd yn oanfarring mei de laadbrêge fan de fearhaven yn Den Helder. Hjirtroch rekke it skip skansearre en de brêge ûntset. Net lang hjir nei kaam it skip te keap te lizzen.

Ynearsten melde har Italianen as keaper foar de fearboat Molengat, mar dizze keap gie net troch. De Molengat waard yn 2008 kocht troch in reder út Aazje. En waard omdoopt as **Halani-1**. Yn Singapoer waard de eardere fearboat ferboud, kompleet mei helikopterplatfoarm. Fan de oarspronklike fearboat bleaune allinnich parten fan de romp en de technyske ynstallaasje oer. Nei dizze ferbouwing die de Halani-1 tsjinst yn de Perzyske Golf, wêrnei't it skip yn 2010 ferskynde foar de kust fan Angoala. Yn oktober 2017 dûkte De Halani-1 op yn Walvisbaai, Namybje, dêr't it skip te keap stie foar 15 miljoen Amerikaanske dollar. Yn 2019 waard de eardere Molengat fia Mauritsius en Mozambyk nei it sloopstrân fan Alang yn Yndia brocht.
Piet Dankert

**Pieter (Piet) Dankert** (Stiens, 8 jannewaris 1934 – Perpignan, 21 juny 2003) wie in Nederlânske politikus útnamme fan de PvdA.

## Biografy
Dankert waard berne yn Stiens. Hy skreau him yn juny 1951 yn oan de Universiteit fan Amsterdam mei as ôfstudearrjochting Underwiis, dêr't er yn july 1953 syn *[[Bachelor]] of Education* helle. Dankert wurke fan febrewaris 1960 oant maaie 1963 as learaar maatskippijlear oan in Lyceum yn Gorinchem en wurke dêrnei fan maaie 1963 oant augustus 1971 as ûndersiker by it Koos Vorrink Ynstitút en wie direkteur fan septimber 1965 oant augustus 1971. Dankert siet fan septimber 1965 oant febrewaris 1968 yn it partijbestjoer fan de PvdA.

Dankert waard yn 1968 lid fan de Twadde Keamer. Dêr wie er wurdfierder foar Bûtenlânske Saken en Definsje en pleite er foar de fierdere Europeeske ienwurding yn de Europeeske Uny. Ein jierren santich stapte er oer nei it Europeesk Parlemint, wêrfan't er fan 1982 oant 1984 foarsitter wie. Yn it kabinet-Lubbers III (1989 -1994) wied er steatssekretaris foar Europeeske Saken. Neitiid waard er wer lid fan it Europeesk Parlemint.

Dankert profilearre him dêr ûnder oaren as begruttingsspesjalist en hie in sit yn de parlemintêre Assemblees fan de Ried fan Europa, de NAVO en de West-Europeeske Uny. Yn syn lêste termyn as Europeesk parlemintslid ivere er ûnder oaren foar de oansluting fan Turkije by de Europeeske Uny.

Dankert wie sûnt 1962 troud mei Paulette; tegearre hawwe sy in soan en twa dochters. Op 21 juny 2003 ferstoar Piet Dankert yn de âldens fan 69 jier yn syn twadde hûs yn it suden fan Frankryk.

## Trivia
Yn 1992 spile Dankert mei yn de bernesearje *[[Bassie & Adriaan]]: De Geheimzinnige Opdracht*, ek bekend as *Bassie en Adriaan op reis door Europa*. As steatssekretaris fan Europeeske Saken lei er út wêrom't Bassie en Adriaan troch alle doetiidske lannen fan de EEG reizgen foar in heimsinnige opdracht. Dat wie om de bern mear leare te litten oer Europa. Yn elk doetiidsk EEG-lân wie in opdrachtjouwer beneamd en Dankert wie de Nederlânske opdrachtjouwer.
Grutte Priis Formule 1 fan Singapoer 2018

Utslaggen fan de **[[Grutte Priis Formule 1 fan Singapoer]]** 2018 yn Singapoer op 16 septimber.
It wie de fyftjinde race fan 21 races fan de Formule 1 yn 2018. Hy waard op it Marina Bay sirkwy hâlden. De race waard hâlden oer 61 omgongen op it 5 km lange sirkwy foar in raceôfstân fan 203 kilometer. 

## Kwalifikaasje

## Utslach Grutte Priis
* Romain Grosjean krige in straf fan 5 sekonden fanwegen it negearjen fan de blauwe flagge.

## Top fiif yn it wrâldkampioenskip nei de wedstriid
Grutte Priis Formule 1 fan Ruslân 2018

Utslaggen fan de **[[Grutte Priis Formule 1 fan Ruslân]]** 2018 yn Sotsji op 30 septimber.
It wie de sechsstjinde race fan 21 races fan de Formule 1 yn 2018. Hy waard op it Sochi Autodrom hâlden. De race waard hâlden oer 53 omgongen, op it 5,8 km lange sirkwy foar in raceôfstân fan 309,7 kilometer. 

## Kwalifikaasje
* Stoffel Vandoorne waard fiif plakken weromset by de start fanwegen in fersnellingsbakwiksel.
* Fernando Alonso waard tritich plakken weromset by de start fanwegen it wikseljen fan meardere motorûnderdielen.
* Pierre Gasly waard fiifentritich plakken weromset by de start fanwegen it wikseljen fan meardere motorûnderdielen.
* Brendon Hartley en Daniel Ricciardo waarden elk fjirtich plakken weromset by de start fanwegen it wikseljen fan meardere motorûnderdielen.
* Max Verstappen waard trijenfjirtich plakken weromset by de start fanwegen it wikseljen fan meardere motorûnderdielen, in fersnellingsbakwiksel en in oertreding yn de kwalifikaasje omgong.
* De koereurs fan Renault giene net fan start yn de twadde kwalifikaasje-omgong om sa in frije kar te hawwen yn de te brûken bannen.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Japan 2018

Utslaggen fan de **[[Grutte Priis Formule 1 fan Japan]]** 2018 yn Oyama op 7 oktober.
It wie de santjinde race fan 21 races fan de Formule 1 yn 2018. Hy waard op it sirkwy fan Suzuka hâlden. De race waard hâlden oer 53 omgongen, op it 5,8 km lange sirkwy oer in raceôfstân fan 307,4 kilometer.

## Kwalifikaasje
* Esteban Ocon waard trije plakken weromset by de start fanwegen it negearjen fan in giele flagge.
* Marcus Ericsson  waard tweintich plakken weromset by de start fanwegen it wikseljen fan meardere motorûnderdielen en in fersnellingsbakwiksel.

## Utslach Grutte Priis

## Top fiif yn it wrâldkampioenskip nei de wedstriid
Herman Antonie de Bloeme

**Herman Antonie de Bloeme** (De Haach, 17 septimber 1802 - dêre, 3 oktober 1867) wie in Nederlânske keunstskilder, etser en litograaf. Hy wenne en wurke yn De Haach.
 
## Wurk
De Boeme krige syn oplieding oan de *Tekenschool van de Maatschappij tot Nut van 't Algemeen* yn Amsterdam, de Tekenakademy yn De Haach en de *Koninklijke Academie voor Beeldende Kunsten* yn Amsterdam. Hy wie ûnder oaren in learling fan Jan Willem Pieneman (1797-1853).

Hy wie in ferneamd portretskilder, mar makke ek in soad histoarjestikken, kristlike religieuze foarstellings, bisten en lânskippen.

## Galery

Herman Antonie de Bloeme - Baron van Omphal.jpg|Antonie Frederick Jan Floris Jacob, baron van Omphal (1788-1863), leutenant-generaal
Jan Adriaan baron van Zuylen van Nijevelt.jpg|Jan Adriaan van Zuylen van Nijevelt
Marianneprinsesdernederlanden.jpg|Marianne, prinses fan de Nederlannen
H.A. de Bloeme - Jonkvrouwe Johanna Jacoba Wilhelmina van Salis (1793-1876) - C46 - Cultural Heritage Agency of the Netherlands Art Collection.jpg|Jonkfou Johanna Jacoba Wilhelmina van Salis (1793-1876)
Portret van Abram van Rijckevorsel (1790-1864), objectnr 11247-A-B(1).JPG|Abram van Rijckevorsel (1790-1864)